**ΝΟΜΟΣΧΕΔΙΟ ΜΕ ΤΙΤΛΟ**

**ΝΟΜΟΣ ΠΟΥ ΤΡΟΠΟΠΟΙΕΙ ΤΟΝ ΠΕΡΙ ΟΜΟΡΡΥΘΜΩΝ ΚΑΙ ΕΤΕΡΟΡΡΥΘΜΩΝ ΣΥΝΕΤΑΙΡΙΣΜΩΝ ΚΑΙ ΕΜΠΟΡΙΚΩΝ ΕΠΩΝΥΜΙΩΝ ΝΟΜΟ**

|  |  |
| --- | --- |
| Συνοπτικός Τίτλος.Κεφ.11677/1977ΑΝΑΚ.337454(I)/2011146(I)/2011147(I)/2014144(I)/201595(I)/2016147(I)/201886(I)/2022 | 1.Ο παρών Νόμος θα αναφέρεται ως ο περί Ομορρύθμων και Ετερορρύθμων Συνεταιρισμών και Εμπορικών Επωνυμιών (Τροποποιητικός) Νόμος του 2023 και θα διαβάζεται μαζί με τον περί Ομορρύθμων και Ετερορρύθμων Συνεταιρισμών και Εμπορικών Επωνυμιών Νόμο (που στο εξής θα αναφέρεται ως «ο βασικός νόμος»). |
|  |  |
| Τροποποίηση του βασικού νόμου με την προσθήκη νέου άρθρου 58A . | 2. Ο βασικός νόμος τροποποιείται με την προσθήκη, αμέσως μετά το άρθρο 58, νέου άρθρου 58Α με το ακόλουθο κείμενο:  |
|  |  |  |
|  | «Εξουσίες εφόρου προς διόρθωση, συμπλήρωση, διασύνδεση και επικαιροποίηση μητρώου. | 58Α.-(1)(α) Ο έφορος δύναται να διορθώσει οποιοδήποτε λάθος καταχωρισθέντος στοιχείου ή να συμπληρώσει παράλειψη οποιουδήποτε στοιχείου σε οποιοδήποτε από τα μητρώα τηρεί βάσει του άρθρου 58, και κάθε τέτοιο στοιχείο που διορθώθηκε ή συμπληρώθηκε με τον τρόπο αυτό έχει την ίδια εγκυρότητα και ισχύ όπως αν το λάθος ή η παράλειψη που διορθώθηκε να μην είχε γίνει.  |
|  |  | (β) Για την εξακρίβωση λάθους ή παράλειψης οποιωνδήποτε στοιχείων σε οποιαδήποτε από τα μητρώα που αναφέρονται στην παράγραφο (α), ο έφορος δύναται να αντιπαραβάλει αντίστοιχες καταχωρίσεις που τηρούνται σε μητρώα άλλων αρμοδίων υπηρεσιών της Δημοκρατίας, είτε μέσω διασύνδεσης των μητρώων ή άλλως πως. |
|  |  | (γ) Καμιά διόρθωση ή συμπλήρωση δεν διενεργείται δυνάμει των διατάξεων της παραγράφου (α) εκτός αν ο έφορος δώσει προηγούμενη ειδοποίηση τριάντα (30) ημερών σε οίκο ή φυσικό ή νομικό πρόσωπο του οποίου οι καταχωρίσεις στο μητρώο επηρεάζονται.  |
|  |  | (4) Κάθε επηρεαζόμενος οίκος ή φυσικό ή νομικό πρόσωπο που λαμβάνει ειδοποίηση δυνάμει της παραγράφου (γ), δύναται εντός της περιόδου των τριάντα (30) ημερών από την ημερομηνία κατά την οποία ο έφορος εξέδωσε την ειδοποίηση αυτή, να καταχωρίσει ειδοποίηση ένστασης στον έφορο με την οποία να παραθέτει τους λόγους ένστασης και να επισυνάπτει οποιαδήποτε σχετικά με την ένσταση συνοδευτικά έγγραφα.  |
|  |  | (5) Ο έφορος αφού λάβει την ειδοποίηση ένστασης, την εξετάζει και δίνει ειδοποίηση για την απόφασή του στον ενιστάμενο οίκο ή φυσικό ή νομικό πρόσωπο εντός τριάντα (30) ημερών. |
|  |  | (2) Σε περίπτωση λάθους ή παράλειψης σε στοιχεία ή άλλες καταχωρίσεις σε οποιοδήποτε από τα μητρώα που τηρούνται από τον έφορο βάσει του άρθρου 58, η οποία προέκυψε από αβλεψία του αρμόδιου λειτουργού που προέβη στη σχετική καταχώριση, ο έφορος δύναται να εγκρίνει τη διόρθωση λάθους ή τη συμπλήρωση της παράλειψης στοιχείων ή άλλων καταχωρίσεων, χωρίς να ακολουθηθεί η διαδικασία που προβλέπεται στο εδάφιο (1).  |
|  |  | (3)(α) Ο έφορος δύναται από καιρό σε καιρό να ζητά από οποιοδήποτε οίκο ή φυσικό ή νομικό πρόσωπο ο οποίος βρίσκεται εγγεγραμμένος σε οποιοδήποτε από τα μητρώα τηρεί βάσει του άρθρου 58, να επιβεβαιώσει ή συμπληρώσει τα στοιχεία του ως αυτά καταγράφονται στις σχετικές καταχωρίσεις στα ανωτέρω μητρώα.  |
|  |  | (β) Οι ενέργειες που αναφέρονται στην παράγραφο (α) δύναται να διενεργηθούν είτε ταχυδρομικώς είτε με ηλεκτρονικά μέσα, και οι οίκοι, τα νομικά ή φυσικά πρόσωπα οφείλουν να διεκπεραιώσουν τέτοιες ενέργειες εντός καθορισμένης χρονικής περιόδου σύμφωνα με τις εκάστοτε σε ισχύ οδηγίες του εφόρου, ως αυτές θα δημοσιεύονται στην επίσημη ιστοσελίδα του Τμήματος Εφόρου Εταιρειών και Διανοητικής Ιδιοκτησίας |
|  |  | (γ) Ο έφορος προβαίνει στην επικαιροποίηση, επιβεβαίωση ή συμπλήρωση των στοιχείων που οι οίκοι, τα νομικά ή φυσικά πρόσωπα του κοινοποιούν σύμφωνα με την παράγραφο (β), χωρίς την ανάγκη προσκόμισης του καθορισμένου για την εκάστοτε σχετική αλλαγή εντύπου.  |
|  |  | (4) Για τους σκοπούς του παρόντος άρθρου:-ο όρος «στοιχεία» σημαίνει στοιχεία ταυτότητας, ταυτοποίησης και επικοινωνίας ενός προσώπου, περιλαμβανομένων των ακολούθων στοιχείων: πλήρες όνομα και επώνυμο, αριθμός εγγράφου ταυτοποίησης (ταυτότητα, διαβατήριο, πιστοποιητικό εγγραφής αλλοδαπού), χώρα έκδοσης εγγράφου ταυτοποίησης, υπηκοότητα, ημερομηνία γέννησης, όνομα ή επωνυμία οίκου ή νομικού προσώπου ή οργανισμού, αριθμός εγγραφής οίκου ή νομικού προσώπου ή οργανισμού, μητρώο εγγραφής οίκου ή νομικού προσώπου ή οργανισμού, πλήρης διεύθυνση, και διεύθυνση ηλεκτρονικού ταχυδρομείου. ο όρος «ειδοποίηση» περιλαμβάνει τόσο ειδοποίηση που αποστέλλεται ταχυδρομικώς στο εγγεγραμμένο γραφείο, τόπο εργασίας ή έδρα του οίκου ή νομικού προσώπου ή οργανισμού ανάλογα με την περίπτωση, όσο και ειδοποίηση με ηλεκτρονικά μέσα.  |
|  |  |  |
| Τροποποίηση του άρθρου 67 του βασικού νόμου. | 3. Το άρθρο 67 του βασικού νόμου τροποποιείται ως ακολούθως: |
|  | (α) με τη προσθήκη, αμέσως μετά το εδάφιο (3), νέου εδαφίου (4) με το ακόλουθο κείμενο: «(4) Ο Υπουργός δύναται με διάταγμα, που δημοσιεύεται στην Επίσημη Εφημερίδα της Δημοκρατίας, να καθορίζει και ρυθμίζει τους τύπους εντύπων, πιστοποιητικών και πιστοποιήσεων που θα χρησιμοποιηθούν για οποιοδήποτε θέμα με βάση τις διατάξεις του παρόντος Νόμου και των δυνάμει του παρόντος Νόμου εκδιδόμενων κανονισμών.», και |
|  | (β) με την προσθήκη, αμέσως μετά το νέο εδάφιο (4), νέου εδαφίου (5) με το ακόλουθο κείμενο: «(5) Ο Υπουργός έχει εξουσία να τροποποιεί με διάταγμά του οποιοδήποτε Παράρτημα του παρόντος Νόμου και οποιοδήποτε Παράρτημα των δυνάμει του παρόντος Νόμου εκδιδόμενων κανονισμών, αναφορικά με τους τύπους εντύπων, πιστοποιητικών και πιστοποιήσεων που θα χρησιμοποιηθούν για οποιοδήποτε θέμα με βάση τις διατάξεις του παρόντος Νόμου και των δυνάμει του παρόντος Νόμου εκδιδόμενων κανονισμών.». |
|  |  |  |
| Έναρξη ισχύος του παρόντος νόμου. | 4. Ο παρών Νόμος τίθεται σε ισχύ από την ημερομηνία της δημοσίευσής του στην Επίσημη Εφημερίδα της Δημοκρατίας. |